  Майя Бывальцева Эгра ёросысь Сундур гуртысь Мария Данилова эссеосъя дышетскисьёс но егитъёс понна «Мынам анай кылы сярысь – ӟуч кылын» («О моём родном языке – по-русски») огъяросси вожвылъяськонын «Просто Наденька» уженыз кыкетӥ инты басьтӥз. Со сярысь Литературая А. М. Горький нимо институтлэн сайтаз ивортэмын. Выжы калыкъёслэн кылъёссылэн калыккуспо арзылы сӥзем ужрадъёслы дурбасьтыса, вожвылъяськонэз Литературая институтлэн «Дом национальных литератур» центрез ортчытӥз. Ужъёсты дышетсконнилэн ректорез Алексей Варламов кивалтэм улсын литература устолыкъя но чеберлыко берыктонъя кафедраосысь дышетӥсьёс дунъязы. Та вожвылъяськонын <…> кылъёс-вормисьёс ӧвӧл: музъем вылысь ваньмыз кылъёс чебересь, котькудӥз ас сяменыз. <…> Вожвылъяськонын вормисьёс – отчы пыриськисьёс. Ваньзы, кин аслаз анай кылэз сярысь вераны дӥсьтӥз, кин со сярысь яркытгес, тунсыкогес вераны быгатӥз вожвылъяськонэз радъясьёсКызьы ивортӥз институтлэн чеберлыко берыктонъя кафедраысьтыз доцент Вера Пантелеева «ВКонтакте» мерлыко вотэсысь бамаз, вожвылъяськонэ Россилэн пӧртэм сэрегъёсысьтыз 100-лэсь трос ужъёс вуизы. Ньылез эссе удмурт кыллы сӥземын вал.  Тегъёс: Мерлык Эгра Удмуртия Россия вожвылъяськон удмурткыл  